கேள்வி: மத கஜ ராஜா பற்றி நீங்கள் என்ன அறிந்துள்ளீர்கள்?
பதில்: }} மத கஜ ராஜா (''Madha Gaja Raja'') சுந்தர் சி எழுதி இயக்கிய தமிழ் திரைப்படம் ஆகும். நவம்பர் 2012 அன்று அறிவிக்கப்பட்ட இப்படம் பல முறை தாமதமாகி பொங்கல் பண்டிகையினை முன்னிட்டு 12 சனவரி 2025 அன்று வெளியானது.
கேள்வி: மத கஜ ராஜா - கதைச் சுருக்கம் என்பது என்ன?
பதில்: சின்ன அனைக்கட்டியில், காவல் ஆய்வாளர் சீனிவாசனின் மகன் ராஜா, தீக்குச்சி திருமுகம் மற்றும் அவரது மகள் மாதவியை கொடியவர்களிடமிருந்து காக்கிறார். மாதவியுடனான காதல் கலந்த நட்பு சீனிவாசனின் எதிர்ப்பால் முறிகிறது. கல்யாணசுந்தரம், ராஜா, ரமேஷ் மற்றும் சண்முகம் ஆகியோர் நெடுங்கால நண்பர்கள். கல்யாணசுந்தரத்தின் இல்லற வாழ்வின் சிக்கலை ராஜா தீர்க்கிறார். ஆசிரியர் தண்டபாணியின் மகள் திருமண வாழ்வையும் செம்மைப்படுத்துகிறார். துணை மாவட்ட ஆட்சித் தலைவர் ரமேஷ் பொய்யான கையூட்டு குற்றச்சாட்டில் சிக்குகிறார். செய்தித்துறை தொழிலதிபர் கருக்குவேல் விஸ்வநாத்தின் சூழ்ச்சியால் இது நடைபெறுகிறது. அமைச்சர் நல்லமுத்துவுடன் இணைந்து விஸ்வநாத் ராஜாவையும் குற்றவாளியாக்க முயல்கிறார். கொடிய சதித்திட்டங்கள் நகரம் முழுவதும் பரவுகின்றன. நல்லமுத்துவின் மறைவு மர்மமாகிறது. சாதிக் கலவரம் மூண்டு, ஊர்வலம் நடத்தத் திட்டமிடுகிறார் விஸ்வநாத். இதன் பின்னணியில் கருப்புப் பணம் கடத்தும் சூழ்ச்சி இருப்பதை ராஜா கண்டறிகிறார். வ.உ. சிதம்பரனார் துறைமுக ஆணையம்த்தை நோக்கிப் பயணிக்கும் கருப்புப் பணம் (இந்தியா) வாகனங்கள். இடையில் மாயாவின் கடத்தல். ரமேஷின் உயிருக்கு ஆபத்து. விஸ்வநாத்தின் அதிகார வெறி உச்சத்தைத் தொடுகிறது. இந்த பெரும் சதியை முறியடிக்க ராஜாவிடம் என்ன திட்டம் இருக்கிறது? நண்பர்களின் வாழ்க்கையும், ஊரின் அமைதியும், நீதியும் காக்கப்படுமா?
கேள்வி: மத கஜ ராஜா - இசை என்பது என்ன?
பதில்: திரைப்படத்திற்கு விஜய் ஆண்டனி இசையமைத்துள்ளார்.
கேள்வி: மத கஜ ராஜா - தயாரிப்பு பற்றி விளக்கவும்.
பதில்: கஜராணி கதாபாத்திரத்துக்கு முதலில் வேறொரு நடிகை ஒப்பந்தம் செய்யப்பட்டார். படப்பிடிப்பு நடக்கும் நேரத்தில் அந்த நடிகை வருவதற்கு ஒரு வாரம் தாமதம் ஆகும் என்பதால், அவசர அவரசமாக வரலட்சுமியைத் தொடர்பு கொண்டு உடனடியாக நடிக்க அழைத்துவரப்பட்டார்.
கேள்வி: மத கஜ ராஜா - வரவேற்பு பற்றி விளக்கவும்.
பதில்: இப்படத்திற்கு தினமணி நாளிதழ், "குடும்பத்துடன் சிரித்து மகிழ நல்ல பொழுதுபோக்கு படமாகத் திரைக்கு வந்துள்ளார் மத கஜ ‘கலகல’ ராஜா!" என்று விமர்சனம் எழுதினர். தினமலர் நாளிதழ் திரைப்படத்திற்கு ஐந்துக்கு மூன்று மதிப்பெண்கள் கொடுத்தனர்.{{Cite web |url=https://cinema.dinamalar.com/movie-review/1198/Madha-Gaja-Raja/ |title=மத கஜ ராஜா - விமர்சனம் {3/5} : மத கஜ ராஜா - காமெடி ராஜாக்கள், கலக்கல் ராணிகள்… - Madha Gaja Raja |website=cinema.dinamalar.com |language=en |access-date=2025-01-16}} தமிழ் இந்தியன் எக்சுபிரசு வலைப் பக்கத்தில், "12 ஆண்டுகளுக்கு முன்னர் வெளியாகி இருக்க வேண்டிய படம் தற்போது திரைக்கு வந்திருந்தாலும், ரசிகர்கள் ரசிக்கும் வகையில் காமெடி காட்சிகளை சுந்தர். சி வடிவமைத்துள்ளார்" என்று விமர்சனம் எழுதினர். மாலைமலர் நாளிதழ், "சந்தானம் வரும் காட்சிகள் அனைத்துமே சிறப்பாக இயக்கியுள்ளார். சில லாஜிக் ஓட்டைகளும் திரைக்கதையில் சில தொய்வு இருந்தாலும் படத்தின் நகைச்சுவை காட்சிகள் அதை சரிக்கட்டிவிடுகிறது" என்று விமர்சனம் எழுதினர்.